Κέλυφος Almquist του Debian

Το Κέλυφος Almquist του Debian (Debian Almquist shell, ή dash) είναι ένα κέλυφος του Unix, το οποίο είναι αρκετά μικρότερο του bash αλλά στοχεύει σε συμβατότητα με το πρότυπο POSIX. Δεν απαιτεί πολύ χώρο στο δίσκο αλλά έχει λιγότερα χαρακτηριστικά. Κάποια από τα χαρακτηριστικά που λείπουν, όπως η μεταβλητή $LINENO , απαιτούνται από το POSIX.

Το dash είναι απευθείας απόγονος της έκδοσης του Κελύφους Almquist (ash) για NetBSD. Μεταφέρθηκε στο Linux από τον Herbert Xu στις αρχές του 1997. Μετονομάστηκε σε dash το 2002.

Το dash, όπως και το ash, εκτελεί σενάρια κελύφους ταχύτερα από το bash και εξαρτάται από λιγότερες βιβλιοθήκες. Πιστεύεται ότιhttp://packages.debian.org/etch/dash είναι πιο αξιόπιστο σε περιπτώσεις προβλημάτων αναβάθμισης ή αστοχιών δίσκων. Το dash μπορεί να χρησιμοποιηθεί σαν:
 κέλυφος σε δισκέτες εγκατάστασης
 κέλυφος του χρήστη root
 αντικαταστάτης του /bin/sh
 περιβάλλον ελέγχου για σενάρια που η σύνταξή του πρέπει να είναι συμβατή κατά POSIX

Το dash είναι ένας σύγχρονος αντικαταστάτης του ash στο Debian και επρόκειτο να είναι το προεπιλεγμένο /bin/sh για την έκδοση Debian Lenny.Release Update: architecture status, release goal status, BSPs Το dash είναι το προεπιλεγμένο /bin/sh στο Ubuntu από την έκδοση 6.10 του Οκτωβρίου του 2006.Dash as /bin/sh in Ubuntu 6.10 Κατά τη μετάβαση στο Ubuntu, ανακαλύφθηκαν διάφορα σενάρια που έκαναν χρήση (χωρίς να το δηλώνουν) λειτουργικότητας που υπάρχει μόνο στο bash.Ubuntu bug #61463: script that are using bash could be broken with the new symlinkUbuntu bug #141481: dash as #!/bin/sh introduces countless incompatibilities Για να αποφευχθούν λάθη, τα σενάρια που ήταν φτιαγμένα μόνο για bash τροποποιήθηκαν για να είναι συμβατά με το κατάλληλο πρότυπο, ή δήλωσαν ρητά τη χρήση του bash μέσω της γραμμής "shebang": #!/bin/bash.

 Παραπομπές 

 Εξωτερικοί σύνδεσμοι 
 Dash home 
 Το dash σαν προεπιλεγμένο /bin/sh στο Debian και στο Ubuntu 
 Τα κελύφη του Debian 

Κατηγορία:Γλώσσες προγραμματισμού σεναρίων
Κατηγορία:Ελεύθερο λογισμικό
Κατηγορία:Debian
Κατηγορία:GNU
Κατηγορία:Κελύφη του Unix